Kollégiumi biztos beszámolója

2009. július 5. – 2009. szeptember 27.

Július 5-én választott meg az alakuló küldöttgyűlés kollégiumi biztosnak. Azóta:

* Voltam Sarlóspusztán az EHÖK vezetőképzőn. Itt a KolHÖK munkájába nyerhettem bepillantást, megismerhettem a tagokat (más karoknak, ill. a különböző koliknak a referenseit, stb.). Dr. Seifert Tibor főigazgató is tiszteletét tette az egyik szekcióülésen. Beszélt az eddigi munkákról, a KCsSK A épületének helyzetéről, az akkor még leendő MSc-s kolijelentkezésről.
* Augusztus 16-19 között a matematika-Bárczi gólyatáborban voltam, mint mentor, de a gólyák megkereshettek kollégiummal kapcsolatos kérdésükkel is.
* Augusztus 18-án húzták meg a ponthatárt az első éveseknél. Ezen az ülésen Szabó Csaba (Bahama) helyettesített. A BSc gólyákat 36, az MSc-s gólyákat 35 ponttól vették fel, valamint a várólistáról is vettek fel embereket, náluk 32 volt a ponthatár. A BSc-s gólyák voltak túlsúlyban, mert csak minden 5. hallgató, akit felvettek volt MSc-s.
* Szeptember 8-án KCsSK KDB ülés volt, amin, mint vendég vettem részt. Szó volt a KCsSK-GH koliGT-ről, a kulturális hozzájárulásokról, és egy alapítvány létrehozásáról.
* Szeptember 15-én reggel 9-10-ig KolHÖK-ös megbeszélést tartottunk az Ajtósi koliban, majd 10-15-ig volt az első körös várólistás bírálás. Az üresen maradt helyeket feltöltöttük. Ez után az egyes kollégiumok maguk csinálják a várólistások felvételeit a DB-sekkel és a kollégiumok igazgatóival együtt.
* Szeptember 15-én este 6-tól rendkívüli KolHÖK elnökségi ülés volt. Itt is mint vendég vettem részt. Az aznapi várólistás bírálásról volt szó, illetve beszámolóról, GH helyzetéről.
* Szeptember 21-én KolHÖK KGy volt a GH-ben. Sok kollégista eljött az ülésre, valamint ott volt még Dr. Seifert Tibor főigazgató és Szávay István a GH igazgatója. Elfogattuk a KolHÖK javaslataként a GH HÖK alapszabályát, így minél hamarabb fel tud állni a GH-ben is egy jól működő diákbizottság. Szó volt még a vendégfogadásról, kulturális hozzájárulás összegének meghatározásáról (2000 Ft), a koli névadásáról (ezt a későbbiekben szavazással döntik el). Szalai Imre, a KCsSK informatikus nevelőtanára beszélt arról, hogy miért is olyan lassú az internet a GH-ben, valamint mi az, amit ez ellen tenni lehetne.
* Szeptember 23-án volt az első buli a GH-ben.
* Szeptember 25-én nyílt napon a HÖK-ös standnál voltam, és válaszoltam a kollégiumokkal kapcsolatos kérdésekre.
* A hallgatók e-mailjeire válaszoltam, fogadóórámat megtartottam.
* Egyebek: a beiratkozásnál segítettem; szoctámokat vettem át, valamint segítettem bírálni is.

Köszönöm, hogy elolvastad a beszámolómat.

Fórizs Dorottya

TTK HÖK

kollégiumi biztos